CELEX: 32011D0740
Language: lv
Date: 2011-11-14 00:00:00
Title: 2011/740/: Komisijas Lēmums ( 2011. gada 14. novembris ), ar ko groza Lēmumus 2006/799/EK, 2007/64/EK, 2007/506/EK, 2007/742/EK, 2009/543/EK un 2009/544/EK, lai pagarinātu ekoloģisko kritēriju spēkā esības termiņu ES ekomarķējuma piešķiršanai dažiem ražojumiem (izziņots ar dokumenta numuru C(2011) 8041) Dokuments attiecas uz EEZ

16.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 297/64
            
         KOMISIJAS LĒMUMS
   (2011. gada 14. novembris),
   ar ko groza Lēmumus 2006/799/EK, 2007/64/EK, 2007/506/EK, 2007/742/EK, 2009/543/EK un 2009/544/EK, lai pagarinātu ekoloģisko kritēriju spēkā esības termiņu ES ekomarķējuma piešķiršanai dažiem ražojumiem
   (izziņots ar dokumenta numuru C(2011) 8041)
   (Dokuments attiecas uz EEZ)
   (2011/740/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 3. punkta c) apakšpunktu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Komisijas 2006. gada 3. novembra Lēmums 2006/799/EK, ar ko Kopienas ekomarķējuma piešķiršanai augsnes ielabošanas līdzekļiem nosaka pārskatītus ekoloģiskos kritērijus un ar tiem saistītās vērtēšanas un verifikācijas prasības (2), zaudē spēku 2011. gada 31. decembrī.
            
         
               (2)
            
            
               Komisijas 2006. gada 15. decembra Lēmums 2007/64/EK, ar ko Kopienas ekomarķējuma piešķiršanai augšanas substrātiem nosaka pārskatītus ekoloģiskos kritērijus un ar tiem saistītās vērtēšanas un verifikācijas prasības (3), zaudē spēku 2011. gada 31. decembrī.
            
         
               (3)
            
            
               Komisijas 2007. gada 21. jūnija Lēmums 2007/506/EK, ar ko nosaka ekoloģiskos kritērijus Kopienas ekomarķējuma piešķiršanai ziepēm, šampūniem un matu kondicionētājiem (4), zaudē spēku 2011. gada 31. decembrī.
            
         
               (4)
            
            
               Komisijas 2007. gada 9. novembra Lēmums 2007/742/EK, ar ko nosaka ekoloģiskos kritērijus Kopienas ekomarķējuma piešķiršanai elektriskās piedziņas, ar gāzi darbināmiem vai gāzes absorbcijas siltumsūkņiem (5), zaudē spēku 2011. gada 31. decembrī.
            
         
               (5)
            
            
               Komisijas 2008. gada 13. augusta Lēmums 2009/543/EK par ekoloģiskajiem kritērijiem Kopienas ekomarķējuma piešķiršanai āra apdares darbiem paredzētajām krāsām un lakām (6) zaudē spēku 2012. gada 18. augustā.
            
         
               (6)
            
            
               Komisijas 2008. gada 13. augusta Lēmums 2009/544/EK par ekoloģiskajiem kritērijiem Kopienas ekomarķējuma piešķiršanai iekštelpu krāsām un lakām (7) zaudē spēku 2012. gada 18. augustā.
            
         
               (7)
            
            
               Atbilstīgi Regulai (EK) Nr. 66/2010 ir laikus pārskatīti ekoloģiskie kritēriji, kā arī ar tiem saistītās vērtēšanas un verifikācijas prasības, kas noteiktas ar minētajiem lēmumiem.
            
         
               (8)
            
            
               Ņemot vērā minēto lēmumu dažādās pārskatīšanas procesa stadijas, ir lietderīgi pagarināt spēkā esības termiņus lēmumos noteiktajiem ekoloģiskajiem kritērijiem un ar tiem saistītajām vērtēšanas un verifikācijas prasībām. Lēmumos 2006/799/EK un 2007/64/EK noteikto ekoloģisko kritēriju un attiecīgo vērtēšanas un verifikācijas prasību spēkā esības periods būtu jāpagarina līdz 2013. gada 31. decembrim. Lēmumā 2007/506/EK noteikto ekoloģisko kritēriju un attiecīgo novērtēšanas un verifikācijas prasību spēkā esības periods būtu jāpagarina līdz 2013. gada 31. martam. Lēmumā 2007/742/EK noteikto ekoloģisko kritēriju un attiecīgo vērtēšanas un verifikācijas prasību spēkā esības periods būtu jāpagarina līdz 2013. gada 31. martam, turpretim Lēmumos 2009/543/EK un 2009/544/EK noteikto ekoloģisko kritēriju un attiecīgo vērtēšanas un verifikācijas prasību spēkā esības periods būtu jāpagarina līdz 2013. gada 30. jūnijam.
            
         
               (9)
            
            
               Tādēļ būtu attiecīgi jāgroza Lēmumi 2006/799/EK, 2007/64/EK, 2007/506/EK, 2007/742/EK, 2009/543/EK un 2009/544/EK.
            
         
               (10)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu,
            
         IR PIEŅĒMUSI ŠO LĒMUMU.
   1. pants
   Lēmuma 2006/799/EK 6. pantu aizstāj ar šādu:
   
      “6. pants
      Ekoloģiskie kritēriji ražojumu grupai “augsnes ielabošanas līdzekļi” un ar tiem saistītās vērtēšanas un verifikācijas prasības ir spēkā līdz 2013. gada 31. decembrim.”
   
   2. pants
   Lēmuma 2007/64/EK 5. pantu aizstāj ar šādu:
   
      “5. pants
      Ekoloģiskie kritēriji ražojumu grupai “augšanas substrāti” un ar tiem saistītās vērtēšanas un verifikācijas prasības ir spēkā līdz 2013. gada 31. decembrim.”
   
   3. pants
   Lēmuma 2007/506/EK 4. pantu aizstāj ar šādu:
   
      “4. pants
      Ekoloģiskie kritēriji ražojumu grupai “ziepes, šampūni un matu kondicionētāji” un ar tiem saistītās vērtēšanas un verifikācijas prasības ir spēkā līdz 2013. gada 31. decembrim.”
   
   4. pants
   Lēmuma 2007/742/EK 4. pantu aizstāj ar šādu:
   
      “4. pants
      Ekoloģiskie kritēriji ražojumu grupai “elektriskās piedziņas, ar gāzi darbināmi vai gāzes absorbcijas siltumsūkņi” un ar tiem saistītās vērtēšanas un verifikācijas prasības ir spēkā līdz 2013. gada 31. martam.”
   
   5. pants
   Lēmuma 2009/543/EK 3. pantu aizstāj ar šādu:
   
      “3. pants
      Ekoloģiskie kritēriji ražojumu grupai “āra darbiem paredzētās krāsas un lakas” un ar tiem saistītās vērtēšanas un verifikācijas prasības ir spēkā līdz 2013. gada 30. jūnijam.”
   
   6. pants
   Lēmuma 2009/544/EK 3. pantu aizstāj ar šādu:
   
      “3. pants
      Ekoloģiskie kritēriji ražojumu grupai “iekštelpu krāsas un lakas” un ar tiem saistītās vērtēšanas un verifikācijas prasības ir spēkā līdz 2013. gada 30. jūnijam.”
   
   7. pants
   Lēmums ir adresēts dalībvalstīm.
   
      Briselē, 2011. gada 14. novembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 27, 30.1.2010., 1. lpp.
   
      (2)  OV L 325, 24.11.2006., 28. lpp.
   
      (3)  OV L 32, 6.2.2007., 137. lpp.
   
      (4)  OV L 186, 18.7.2007., 36. lpp.
   
      (5)  OV L 301, 20.11.2007., 14. lpp.
   
      (6)  OV L 181, 14.7.2009., 27. lpp.
   
      (7)  OV L 181, 14.7.2009., 39. lpp.